cyanic-selkie/wikianc huggingface dataset:
সুন্নি ইসলামের সম্মানিত ব্যক্তিত্বদের অবমাননার বিরুদ্ধে আলী খামেনেয়ীর ফতোয়া
পটভূমি
২০১০ সালের আগস্টে লন্ডনভিত্তিক কুয়েতি শিয়া আলেম ইয়াসির আল-হাবিব একটি ইমামবাড়ায় হযরত আয়িশার মৃত্যুবার্ষিকী উদ্‌যাপন করেছিল এবং বলেছিল যে ইসলামি বিজয়ের জন্য তাঁর মৃত্যু উদ্‌যাপন জরুরি। উদ্‌যাপনের প্রতিবেদনটি তার ওয়েবসাইটে প্রকাশিত হয়েছিল এবং ফাদাক স্যাটেলাইট চ্যানেলে প্রচারিত হয়েছিল। আয়েশা সম্পর্কে আল-হাবিবের বক্তৃতার অনলাইন প্রকাশনা, বিশেষত ইউটিউবে প্রচারিত একটি ভিডিও সুন্নি মুসলমানদের মধ্যে ক্ষোভের সৃষ্টি করেছিল, যারা আয়েশাকে অন্যতম শ্রদ্ধেয় ধর্মীয় ব্যক্তিত্ব হিসাবে দেখে এবং মুসলিম দেশগুলিতে বিক্ষোভ ও প্রতিক্রিয়ার জন্ম দিয়েছিল। ২০১০ সালের ২০শে সেপ্টেম্বর কুয়েত সরকার একটি বৈঠক করে এবং আল-হাবিবকে কুয়েতে ধর্মীয় প্রতীক অবমাননা এবং রাষ্ট্রদ্রোহিত করার প্রয়াসের জন্য অভিযুক্ত করে এবং তার নাগরিকত্ব বাতিল করে দেয়।  সৌদি আরব ও বাহরাইনের বেশ কয়েকজন শিয়া ধর্মগুরু তার এই কর্মের নিন্দা করে এবং তাঁরা এটিকে শিয়া বিশ্বাস থেকে তার বিচ্যুতি হিসাবে বিবেচনা করে।
ফতোয়া
সৌদি আরবের বেশ কয়েকজন শিয়া ধর্মগুরু খামেনেয়ীকে পারস্য উপসাগরীয় অঞ্চলে সাম্প্রদায়িক উত্তেজনা রোধ করতে এই ঘটনার ব্যাপারে তাঁর মতামত প্রকাশ করতে বলেছিলেন।    খামেনেয়ী বলেন:
"রাসূলুল্লাহর (সাঃ) সম্মানিত স্ত্রীদের অবমাননা করা হারাম। নবীর স্ত্রীগণ সকলেই শ্রদ্ধেয়; তাঁদের যে অপমান করে সে নবী মুহাম্মদকেই (সাঃ) অপমান করছে। আমি দৃঢ়ভাবে এই ঘোষণা দিচ্ছি। আমীরুল মুমিনীন আলী (আঃ) শ্রদ্ধেয়া আয়েশার প্রতি অত্যন্ত সম্মানজনক আচরণ করেছিলেন। একজন নারী, যিনি তাঁর (আলীর) বিরুদ্ধে যুদ্ধ করতে এসেছিলেন, তাঁর সঙ্গে তিনি (আলী) অত্যন্ত শ্রদ্ধার সাথে আচরণ করেছিলেন কারণ তিনি (আয়েশা) মুহাম্মাদুর রাসূলুল্লাহর (সাঃ) স্ত্রী ছিলেন; অন্যথায় আমীরুল মুমিনীন কারও সাথে একই অনুষ্ঠানে দাঁড়াতেন না: অতএব, এ জাতীয় কোনো অবমাননাকর ঘটনা কখনোই ঘটা উচিত নয়।"
প্রতিক্রিয়া
সংবাদ সংস্থা রয়টার্স আয়াতুল্লাহ আলী খামেনেয়ীর জারি করা ফতোয়াটিকে “ব্যাপক প্রশংসনীয়” হিসাবে বর্ণনা করে।
দেশীয়
ইরানীয় সাংসদ আলী মোতাহারী বলেন যে ফতোয়াটিতে খামেনেয়ীর ইসলামি ঐক্যের উপর গুরুত্ব তাঁর পরিস্থিতি সম্পর্কে সঠিক মূল্যায়নের ইঙ্গিত দেয়। গোলেস্তান প্রদেশের সুন্নি আলেমদের মতে, খামেনেয়ী তাঁর জ্ঞান প্রদর্শন করেছিলেন এবং শত্রুদের রাষ্ট্রদ্রোহ রোধ করেছিলেন।
বৈদেশিক
এই ফতোয়াটি আরব গণমাধ্যমে বিভিন্ন প্রতিক্রিয়া পেয়েছিল, যার মধ্যে কুয়েতের দৈনিক পত্রিকা আল-আনবা ও আর-রায় আল-আম, লেবাননের আস-সাফির, সৌদি আরবের আল ওয়াতান ও ওকাজ, লন্ডনের আল-হায়াত, দৈনিক পত্রিকা আল-শরুক ও রেডিও সহ মিশরে টেলিভিশন সম্প্রচারক এবং কিছু আরবি স্যাটেলাইট টেলিভিশন চ্যানেল রয়েছে। আল জাজিরা বিভিন্ন সংবাদ সম্প্রচারে পুনরাবৃত্তি করেছিল ফতোয়া এবং ইসলামি ঐক্যের উপর এর প্রভাব পর্যালোচনা করেছিল।  কায়রোর সর্বাধিক বিশিষ্ট সুন্নি পণ্ডিত শেখ আহমদ আল-তায়েব আল জাজিরার একটি সাক্ষাৎকারে ফতোয়াটির প্রশংসা করেন। তিনি বলেছিলেন যে ফতোয়াটি সঠিক সময়ে প্রকাশিত হয়েছে এবং সাম্প্রদায়িক উত্তেজনা নিয়ন্ত্রণে সহায়তা করতে পারে।  লেবাননের হিজবুল্লাহর মহাসচিব হাসান নাসরুল্লাহ ইন্দোনেশিয়ার নাহদলাতুল উলামার নেতা সাঈদ আকীল সিরাজের সাথে সাক্ষাৎকালে বলেছেন, ফতোয়াটি যারা ইসলামি ঐক্যের ক্ষতি করার চেষ্টা করছে তাদের হতাশ করেছে। লেবাননের উম্মাহ আন্দোলনের সেক্রেটারি জেনারেল আবদুল নাসের আল-জাবরিসহ অনেক কর্তাব্যক্তিরা এই ফতোয়াকে সমর্থন করেছিলেন; যার মধ্যে ছিলেন জর্ডানে মুসলিম ব্রাদারহুডের নেতা হাম্মাম সাঈদ;  মাওলানা সৈয়দ জালালুদ্দীন উমরী; লেবাননে প্রতিরোধ সমর্থক সুন্নি সম্প্রদায়ের প্রধান শেখ মাহের মাজহার; জর্ডানের ইসলামিক অ্যাকশন ফ্রন্টের (আইএএফ) সেক্রেটারি জেনারেল হামজা মনসুর; এবং লেবানিজ ইসলামিক অ্যাকশন ফ্রন্ট।
কায়রোর আল-আজহার বিশ্ববিদ্যালয়ের ধর্মতত্ত্ব ও দর্শনের অধ্যাপক আবদেল মোয়াতি বায়ুমি বলেন, ফতোয়া অসম্পূর্ণ ছিল কারণ এটি কেবল আয়েশাকে কেন্দ্র করে ছিল। মধ্য প্রাচ্য গবেষণা জন্য জাতীয় কেন্দ্রের ভাইস ডিরেক্টর মোহাম্মদ মেগাহেদ আজ-জায়েত ইরানি গণমাধ্যমকে ফতোয়ার দিকে তেমন মনোযোগ না দেওয়ার জন্য সমালোচনা করেছিলেন। তিনি ফতোয়াটির রাজনৈতিক পটভূমির দিকে ইঙ্গিত করে বলেন যে, এটি আরবদের লক্ষ্য করে করা কিন্তু সুন্নি আরব জনগণকে প্রভাবিত করতে পারেনি।
বিজ্ঞান ও প্রযুক্তি জাতীয় কাউন্সিল
বিজ্ঞান ও প্রযুক্তি জাতীয় কাউন্সিল (National Council for Science and Technology) বাংলাদেশ সরকারের একটি জাতীয় কাউন্সিল যা বিজ্ঞান ও প্রযুক্তি সম্পর্কিত নীতি বিকাশের জন্য দায়বদ্ধ। এটি বিজ্ঞান এবং প্রযুক্তি গবেষণা সুবিধার বিকাশ ও পরিচালনা করে। এটির নেতৃত্বে আছেন প্রধানমন্ত্রী শেখ হাসিনা।
শাহীনবাগ
থাম্ব|[[শাহীনবাগ কেন্দ্রীয় জামে মসজিদ]] থাম্ব|শাহীনবাগের রাস্তা শাহীনবাগ বাংলাদেশের রাজধানী ঢাকার কেন্দ্রস্থল তেজগাঁওের পাশে অবস্থিত একটি গুরুত্বপূর্ণ অঞ্চল । প্রধানমন্ত্রীর কার্যালয়ের নিকটে অবস্থিত হওয়ায় এলাকাটি ঢাকা শহরের অন্যতম একটি গুরুত্বপূর্ণ অঞ্চল। শাহীনবাগের উত্তরে মহাখালী, পশ্চিমে পুরাতন বিমানবন্দর সড়ক, দক্ষিণে তেজগাঁও শিল্পাঞ্চল, কাওরান বাজার, নাখালপাড়া, তেজতুরী বাজার এবং তেজকুনিপাড়া এবং পূর্বে ঢাকা সেনানিবাসের বিএএফ শাহীন কলেজ রয়েছে।
প্রশাসন
শাহিনবাগ ঢাকা সিটি কর্পোরেশনের অঞ্চল-৩ এর অধীনস্থ ২৫ নং ওয়ার্ডে অবস্থিত ।
আল-খলিলী গম্বুজ
থাম্ব|250x250পিক্সেল| আল-খালিলির গম্বুজ আল-খলিলী গম্বুজ (قبة الخليلي; El-Halili Kubbesi) বা হেব্রোনাইট হল একটি ছোট গম্বুজ-বিল্ডিং যা জেরুজালেমের ওল্ড সিটির ডোম অফ দ্য রকের উত্তরে টেম্পল মাউন্ট ( হারাম আশ-শরীফ ) এর কেন্দ্রীয় প্ল্যাটফর্মে অবস্থিত। ভবনটি ইটের তৈরি যার অবস্থা বর্তমানে অত্যন্ত দুর্বল। আল-খলিলির গম্বুজটি ১৮ শতকের প্রথম দিকে ফিলিস্তিনের অটোমান শাসনামলে ফিকাহের পণ্ডিত শায়খ মুহাম্মাদ আল-খালিলিকে উৎসর্গ করে নির্মিত হয়েছিল, যিনি ১৭৩৪ সালে মারা যান।
রবের্তো গায়োন
রবের্তো গায়োন মার্কেস (Roberto Gayón; ১ জানুয়ারি ১৯০৫ – ১ জানুয়ারি ২০০৬; এছাড়াও রবের্তো গায়োন নামে সুপরিচিত) একজন মেক্সিকীয় পেশাদার ফুটবল খেলোয়াড় ছিলেন। তিনি তার খেলোয়াড়ি জীবনের অধিকাংশ সময় আমেরিকা এবং মেক্সিকোর হয়ে একজন আক্রমণভাগের খেলোয়াড় হিসেবে খেলেছিলেন।
১৯২০–২১ মৌসুমে, মেক্সিকীয় ফুটবল ক্লাব আমেরিকার হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছিলেন; আতলান্তে প্রায় ২০ মৌসুম অতিবাহিত করে অবসর গ্রহণ করেছিলেন।
১৯৩০ সালে, মার্কেস মেক্সিকোর হয়ে আন্তর্জাতিক পর্যায়ে অভিষেক করেছিলেন, যেখানে তিনি মাত্র ২টি ম্যাচে অংশগ্রহণ করে ১টি গোল করছিলেন। তিনি মেক্সিকোর হয়ে ১৯৩০ ফিফা বিশ্বকাপে অংশগ্রহণ করেছিলেন।
ব্যক্তিগত জীবন
ফ্রান্সিস্কো গার্সা গুতিয়েরেস ১৯০৫ সালের ১লা জানুয়ারি তারিখে, কোস্টা রিকার সান হোসেতে জন্মগ্রহণ করেছিলেন এবং ২০০৬ সালের ১লা জানুয়ারি তারিখে ১০১ বছর বয়সে মৃত্যুবরণ করেছেন।
কোভাই কোরা শাড়ি
কোভাই কোরা শাড়ি হল সুতির তৈরি এক ধরনের শাড়ি যা ভারতের তামিলনাড়ুর কোয়েম্বাটুর অঞ্চলে তৈরি করা হয়। ২০১৪-১৫ সালে ভারত সরকার কর্তৃক এটিকে ভৌগোলিক নির্দেশক হিসাবে স্বীকৃতি দেওয়া হয়েছে।
বিবরণ
কোভাই কোরা শাড়ি রেশম এবং সুতির মিশ্রণে প্রস্তুতকৃত কোরা তুলা থেকে তৈরি করা হয়। কোরা তুলা উৎপাদনের জন্য উন্নত মানের সুতির সুতোর সাথে ঐতিহ্যবাহী রেশম মিশ্রিত করা হয়।
এই শাড়িতে উজ্জ্বল রঙের নকশাবহুল পাড় এবং মাঝে মাঝে চকচকে জরি ব্যবহার করা হয়। আবশ্যক নকশাগুলো রঙিন তুলো এবং রেশমের  সুতোর সংমিশ্রণে তাঁত ব্যবহার করে বোনা হয়।
প্রতিযোগিতা
গতানুগতিক হস্তচালিত তাঁত থেকে তৈরি কোরা তুলার শাড়িগুলো থেকে যন্ত্রচালিত তাঁতের মাধ্যমে বোনা সস্তা কোরা শাড়ির সাথে প্রতিযোগিতার মুখোমুখি হয়েছে। হাতে বোনা শাড়িগুলোর (₹৯০০ থেকে ₹১২০০ ) তুলনায় বিদ্যুতের তাঁতের মাধ্যমে উৎপাদিত সুতি শাড়িগুলোর দাম  (₹৪০০ থেকে ₹৬00) অনেক কম।
ভৌগোলিক নির্দেশক (জিআই)
২০১৪ সালে, তামিলনাড়ু সরকার কোভাই কোরা সুতির শাড়ির জন্য ভৌগোলিক নির্দেশক হিসেবে স্বীকৃতির জন্য আবেদন করেছিল। ২০১৪-১৫ সালে ভারত সরকার এটিকে ভৌগোলিক নির্দেশক হিসাবে স্বীকৃতি দিয়েছে।
জাকির খান (ক্রিকেটার)
ঘরোয়া প্রথম-শ্রেণীর পাকিস্তানি ক্রিকেটে পেশাওয়ার দলের প্রতিনিধিত্ব করেন। দলে তিনি মূলতঃ ডানহাতি ফাস্ট-মিডিয়াম বোলার হিসেবে খেলতেন। এছাড়াও, ডানহাতে নিচেরসারিতে ব্যাটিং করতেন জাকির খান।
খেলোয়াড়ী জীবন
সমগ্র খেলোয়াড়ী জীবনে দুইটিমাত্র টেস্ট ও সতেরোটি একদিনের আন্তর্জাতিকে অংশগ্রহণ করেছেন জাকির খান। ২২ মার্চ, ১৯৮৬ তারিখে কলম্বোয় স্বাগতিক শ্রীলঙ্কা দলের বিপক্ষে টেস্ট ক্রিকেটে অভিষেক ঘটে তার। এরপর, ৯ ডিসেম্বর, ১৯৮৯ তারিখে শিয়ালকোটে সফরকারী ভারত দলের বিপক্ষে সর্বশেষ টেস্টে অংশ নেন তিনি।
১৯৮৫-৮৬ মৌসুমে অনেকটা বিস্ময়করভাবেই শ্রীলঙ্কা গমনার্থে তাকে জাতীয় দলে রাখা হয়। কলম্বোয় অনুষ্ঠিত অভিষেক খেলায় কিছুটা সফলতার স্বাক্ষর রেখেছিলেন। প্রথম ইনিংসে ৩/৮০ ও দ্বিতীয় ইনিংসে ০/৭০ বোলিং পরিসংখ্যান গড়েন। এরপর থেকেই একদিনের দলে আসা-যাওয়ার পালায় থাকতেন। এ পর্যায়ে তিনি ইনিংসের শেষদিকে ব্যাট হাতে নিয়ে বেশ কার্যকরী ব্যাটিংশৈলী প্রদর্শন করেছিলেন। দ্বিতীয় টেস্টেও তিনি অপ্রত্যাশিতভাবে খেলার জন্যে মনোনীত হন। ১৯৮৯-৯০ মৌসুমে শিয়ালকোটে সফরকারী ভারতের বিপক্ষে খেলার সুযোগ পেলেও তেমন সফলতা পাননি।
অবসর
১৯৯২ সালে ক্রিকেট খেলা থেকে অবসর গ্রহণ করেন। এরপর থেকেই পাকিস্তান ক্রিকেট বোর্ডে গণমাধ্যম ব্যবস্থাপক ও পরবর্তীতে সম্পাদকের দায়িত্ব পালন করেছেন। বর্তমানে তিনি পিসিবি কর্তৃক ঘরোয়া ক্রিকেট পরিচালকের দায়িত্বে রয়েছেন।
পিত্তাশয়
পিত্তাশয় (Gallbladder) অথবা পিত্তথলি বা পিত্তকোষ পরিপাকতন্ত্রের একটি নাশপাতি আকৃতির ফাঁপা অঙ্গ যা যকৃতের ডান খন্ডের নিম্নতলে উদরের আবরক ঝিল্লিহীন খাঁজে তির্যক ভাবে অবস্থান করে।এটি পোর্টা-হেপাটিস এর ডান প্রান্ত থেকে যকৃতের নিম্নকিনারা পর্যন্ত বিস্তৃত। এটির দৈর্ঘ্য প্রায় ৭-১০ সেঃমিঃ এবং প্রস্থ ৩ সেঃমিঃ;খাদ্য পরিপাকে ব্যবহারের জন্য একবারে প্রায় ৩০-৫০ মিলিলিটার পিত্তরস ধারণ করে রাখে। পিত্তের কারণে এটির রং গাঢ় সবুজ দেখায়। এটি পিত্তনালীর মাধ্যমে যকৃৎ ও ডিওডিনাম সাথে যুক্ত।
গঠন
পিত্তাশয়কে গঠনগত দিক থেকে নিচ থেকে উপরে ফান্ডাস, দেহ, গ্রীবা এই তিন অংশে ভাগ করা যায়।
রক্ত সরবরাহ
এটি সিস্টিক ধমনীর মাধ্যমে রক্ত সরবরাহ পায় যা হেপাটিক ধমনীর ডান শাখা থেকে উদ্ভূত। সিস্টিক শিরার মাধ্যমে রক্ত সরাসরি পোর্টাল শিরায় যায়।
স্নায়ু সরবরাহ
প্রধানত সিম্প্যাথেটিক স্নায়ু সিলিয়াক ও হেপাটিক প্লেক্সাস এর মাধ্যমে স্নায়ু অনুভূতি প্রদান করে। পিত্তশয়ে প্রদাহ হলে মাঝে মাঝে ডান কাঁধে ব্যথা অনুভুত হয় এর কারণ হল ডান ফ্রেনিক নার্ভ এর কিছু তন্তু ফ্রেনিক ও হেপাটিক প্লেক্সাসের মধ্য দিয়ে পোষ্ট-গ্যাংলিওনিক সিম্প্যাথেটিক ফাইবার বহন করে পিত্তাশয়ে স্নায়ু সরবরাহ প্রদান করে।
পিত্তাশয়ের কাজ
পিত্তাশয় যকৃৎ থেকে নিঃসৃত পিত্তরসকে ধারণ করে রাখে এবং এর ঘনত্ব যকৃতের চেয়ে দশগুণ বাড়ায়। পিত্তরসের ক্ষারত্ব কমায়। চর্বিযুক্ত খাবার ডিউওডেনামে আসলে এর মিউকোজা স্তর থেকে কোলিসিস্টোকাইনিন হরমোন ক্ষরণ হয় যা পিত্তাশয়কে সংকোচিত করে এবং ওডির স্ফিংটার শিথিল করে ফলে পিত্তরস দ্রুত ক্ষুদ্রান্ত্রে প্রবেশ করে। পিত্তাশয় আবশ্যকীয় অঙ্গ নয় কারণ সার্জারি করে এটি কেটে ফেললেও যকৃৎ এর কাজে সমস্যা হয় না, মানুষ স্বাভাবিক জীবন যাপন করতে পারে।
আরো দেখুন
পিত্তপাথুরী
জুলকারনাইন (ক্রিকেটার)
জুলকারনাইন জাইদি (জন্ম: ২৫ মে, ১৯৬২) পাঞ্জাব প্রদেশের লাহোর এলাকায় জন্মগ্রহণকারী সাবেক পাকিস্তানি আন্তর্জাতিক ক্রিকেটার। পাকিস্তান ক্রিকেট দলের অন্যতম সদস্য ছিলেন তিনি। ১৯৮০-এর দশকের মাঝামাঝি সময়কালে সংক্ষিপ্ত সময়ের জন্যে পাকিস্তানের পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর পাকিস্তানি ক্রিকেটে লাহোর দলের প্রতিনিধিত্ব করেন। দলে তিনি মূলতঃ উইকেট-রক্ষক হিসেবে খেলতেন। এছাড়াও, ডানহাতে নিচেরসারিতে ব্যাটিং করতেন জুলকারনাইন নামে পরিচিত জুলকারনাইন জাইদি।
খেলোয়াড়ী জীবন
১৯৮০-৮১ মৌসুম থেকে ১৯৯৪-৯৫ মৌসুম পর্যন্ত জুলকারনাইনের প্রথম-শ্রেণীর খেলোয়াড়ী জীবন চলমান ছিল।
সমগ্র খেলোয়াড়ী জীবনে তিনটিমাত্র টেস্ট ও ষোলটিমাত্র একদিনের আন্তর্জাতিকে অংশগ্রহণ করেছেন জুলকারনাইন জাইদি। সবগুলো টেস্টই শ্রীলঙ্কার বিপক্ষে খেলেছিলেন তিনি। ২৩ ফেব্রুয়ারি, ১৯৮৬ তারিখে ক্যান্ডিতে স্বাগতিক শ্রীলঙ্কা দলের বিপক্ষে টেস্ট ক্রিকেটে অভিষেক ঘটে তার। ২২ মার্চ, ১৯৮৬ তারিখে কলম্বোয় একই দলের বিপক্ষে সর্বশেষ টেস্টে অংশ নেন তিনি।
ওশেনিয়ার মসজিদের তালিকা
কোকোস-কিলিং দ্বীপপুঞ্জ
কোকোস-কিলিং দ্বীপপুঞ্জের বাইরের অঞ্চলে একটি মসজিদ রয়েছে। হোম আইল্যান্ডে হোম আইল্যান্ড মসজিদ আছে। দ্বীপের বেশিরভাগ অংশ ইসলামি এবং পতাকায় অর্ধচন্দ্র দেখানো হয়েছে।
অস্ট্রেলিয়ান ক্যাপিটাল টেরিটরি
অস্ট্রেলিয়ান ক্যাপিটাল টেরিটরিতে অবস্থিত মসজিদের তালিকা নিচে দেওয়া হল।
কুইন্সল্যান্ড
নিচেে কুইন্সল্যান্ডের মসজিদগুলির একটি তালিকা রয়েছে।
দক্ষিণ অস্ট্রেলিয়া
নীচে দক্ষিণ অস্ট্রেলিয়ার মসজিদগুলির একটি তালিকা রয়েছে।
ভিক্টোরিয়া
ভিক্টোরিয়ার মসজিদের তালিকা নিচে দেওয়া হল।
ওয়েস্টার্ন অস্ট্রেলিয়া
পশ্চিম অস্ট্রেলিয়ার মসজিদের তালিকা নিচে দেওয়া হল।
নতুন ক্যালেডোনিয়া
নীচে নিউ ক্যালেডোনিয়ার মসজিদগুলির একটি তালিকা রয়েছে।
নিউজিল্যান্ড
নিউজিল্যান্ডের মসজিদের তালিকা নিচে দেওয়া হল।
ইয়াসিন মাজহার সিদ্দিকী
ইয়াসিন মাজহার সিদ্দিকী (ইয়াসিন মাজহার সিদ্দিক নাদভী নামেও পরিচিত) (২৬ ডিসেম্বর ১৯৪৪ - ১৫ সেপ্টেম্বর ২০২০) একজন ভারতীয় সুন্নি মুসলিম পণ্ডিত এবং ইতিহাসবিদ। তিনি আলিগড় মুসলিম বিশ্ববিদ্যালয়ের ইসলামি অধ্যয়ন ইনস্টিটিউটের পরিচালক হিসাবে দায়িত্ব পালন করেছিলেন।
প্রাথমিক জীবন এবং শিক্ষা
সিদ্দিকীর জন্ম ১৯৪৪ সালের ২৬ ডিসেম্বর ব্রিটিশ ভারতের যুক্ত প্রদেশের লখিমপুর খেরি জেলায়। তিনি ১৯৫৯ সালে নাদওয়াতুল উলামা থেকে ঐতিহ্যবাহী দারসে নিজামিতে এবং ১৯৬০ সালে লখনউ বিশ্ববিদ্যালয় থেকে সাহিত্যে স্নাতকোত্তর লাভ করেন। তিনি জামিয়া মিলিয়া ইসলামিয়া থেকে মাধ্যমিক পরীক্ষায় উত্তীর্ণ হন। ১৯৬৮ সালে সিদ্দিকী ইতিহাসের উপর ও ১৯৬৯ সালে দর্শন শাস্ত্রের উপর স্নাতক আর্জন করেন এবং ১৯৭৫ সালে আলিগড় মুসলিম বিশ্ববিদ্যালয় থেকে পিএইচডি ডিগ্রি অর্জন করেছিলেন।
সিদ্দিকীর শিক্ষকদের মধ্যে আবুল হাসান আলী নদভী, কেএ নিজামী, আব্দুল হাফিজ বালিয়াভি এবং রাবে হাসানী নদভী অন্যতম।
কর্মজীবন
সিদ্দিকী ১৯৭০ সালে আলিগড় মুসলিম বিশ্ববিদ্যালয়ের ইতিহাস বিভাগে সহকারী গবেষক হিসাবে নিযুক্ত হন। তিনি ১৯৭৭ সালে ইতিহাস বিষয়ক প্রভাষক নিযুক্ত হন এবং সাইয়িদ হামিদ ১৯৮৩ সালে তাকে ইসলামি অধ্যয়ন ইনস্টিটিউটে বদলি করেন। তিনি ১৯৯১ সালে ইসলামি অধ্যয়নের প্রফেসর হন এবং ১৯৯৭ থেকে ২০০০ সাল পর্যন্ত ইসলামি অধ্যয়ন ইনস্টিটিউটের (এএমইউ) পরিচালক হিসাবে দায়িত্ব পালন করেন। ২০০১ সালে তিনি ইসলামি অধ্যয়ন ইনস্টিটিউটের (এএমইউ) শাহ ওয়ালিউল্লাহ রিসার্চ সেলের পরিচালক পদে নিযুক্ত হন। সিদ্দিকী ৩১ ডিসেম্বর ২০০৬ সালে ইসলামি অধ্যয়ন ইনস্টিটিউট থেকে অবসর গ্রহণ করলেও শাহ ওয়ালিউল্লাহ রিসার্চ সেলের পরিচালকের পদটিতে দশ বছর নিযুক্ত ছিলেন।
২০০০ থেকে ২০১০ সালের মধ্যে সিদ্দিকী শাহ ওয়ালিউল্লাহ দেহলভীর জীবনের বিভিন্ন দিক নিয়ে প্রায় দশটি জাতীয় ও আন্তর্জাতিক অনুষ্ঠান করেছিলেন এবং আঠারোটি বই লিখেছিলেন।
পুরস্কার
সিদ্দিকীকে ২৪ শে সেপ্টেম্বর ২০০৫ সালে নয়া দিল্লির ইনস্টিটিউট অব অবজেক্টিভ স্টাডিজের পক্ষ থেকে পঞ্চম শাহ ওয়ালিউল্লাহ পুরস্কার দেওয়া হয়েছিল।
মৃত্যু
২০২০ সালের ১৫ সেপ্টেম্বর সিদ্দিকী মারা যান।
রচনাবলী
সিদ্দিকীর বইগুলির মধ্যে রয়েছে:
তাঞ্জাবুর পুতুল
তাঞ্জাবুর পুতুল হল টেরাকোটার উপাদান দিয়ে তৈরি এক প্রকারের ঐতিহ্যবাহী ভারতীয় খেলনা মাথা নাড়া পুতুল। পুতুলের ভারকেন্দ্র এবং মোট ওজনের কেন্দ্রস্থলটি একেবারে এটির সবচেয়ে নিচের বিন্দুতে কেন্দ্রীভূত থাকে, যার ফলে পুতুলটিকে সামান্য নাড়িয়ে দিলে এর মধ্যে ধীরগতির দোলসহ নাচের মতো একটি  অবিচ্ছিন্ন গতিবিধি তৈরি হয়। এই খেলনাগুলো ঐতিহ্যগতভাবে হাতে তৈরি করা হয়। ২০০৮ সালে ভারত সরকার এটিকে ভৌগোলিক নির্দেশক হিসাবে স্বীকৃতি দিয়েছে। -
বিবরণ
তাঞ্জাবুরের স্থানীয় লোকেরা এটিকে তামিল ভাষায় “তাঞ্জাবুর তালাইয়াট্টি বোম্মাই” বলে থাকে যার অর্থ তিড়িং বিড়িং করে মাথা ঝাঁকানো বা মাথা কাঁপানো পুতুল। এটি শরভোজি রাজার শাসনামল থেকে তথা ১৯ শতকের একটি প্রাচীন শিল্প।
ভারতীয় হিন্দু সংস্কৃতির প্রতিনিধি জ্ঞান করে দক্ষিণ ভারতে নবরাত্রি মরশুমে তাঞ্জাবুর পুতুলগুলোর চাহিদা বেড়ে যায়।
কলাকৌশল
তাঞ্জাবুর পুতুলগুলো মূলত পোড়ামাটি ব্যবহার করে তৈরি করা হয় যা সম্পূর্ণরূপে হস্তনির্মিত। দক্ষ শিল্পীদের হাতে এই পুতুলে নকশা আঁকা হয়। পুতুলগুলোকে ভরতনাট্যম, কথাকলি এবং মণিপুরীর বিভিন্ন ঐতিহ্যবাহী নৃত্যের নৃত্যশিল্পীদের মতো সাজানো হয়।
তাঞ্জাবুর  পুতুলের ৪টি আলাদা আলাদা অংশ রয়েছে যেগুলো হল: পা, মাথা, ঊর্ধ্বাঙ্গ এবং নিম্নাঙ্গ। থাম্ব|তাঞ্জাবুর পুতুলের একটি দোকান
আনোয়ারুল হক হক্কী
সৈয়দ আনোয়ারুল হক হক্কী (এসএএইচ হক্কী নামেও পরিচিত) (২২ জানুয়ারী ১৯২২ - ১০ ফেব্রুয়ারি ২০১০) একজন ভারতীয় পণ্ডিত ছিলেন, যিনি বিশ বছর ধরে আলিগড় মুসলিম বিশ্ববিদ্যালয়ের রাষ্ট্রবিজ্ঞান বিভাগের প্রধান ছিলেন। তিনি ছিলেন আবরারুল হক হক্কীর ছোট ভাই।
জীবনী
হক্কীর জন্ম ১৯২২ সালের ২২ জানুয়ারী হার্দোইতে। তিনি লখনউ বিশ্ববিদ্যালয় থেকে বিএ ডিগ্রি এবং আলিগড় মুসলিম বিশ্ববিদ্যালয় থেকে ইতিহাসে এমএ লাভ করেন। তিনি মোহাম্মদ হাবিবের তত্ত্বাবধানে তৈমুর লঙের উপর তার ডক্টরাল থিসিস লিখেছিলেন। তিনি লন্ডন স্কুল অফ ইকোনমিক্সে "ব্রিটিশ ঔপনিবেশিক নীতি" বিষয়ে একটি দ্বিতীয় ডক্টরাল থিসিস লিখেছিলেন।
তিনি কুড়ি বছর আলীগড় মুসলিম বিশ্ববিদ্যালয়ের রাষ্ট্রবিজ্ঞান বিভাগের প্রধান ছিলেন। ১৯৬৭ সালে তিনি বিভাগীয় সাময়িকী, ইন্ডিয়ান জার্নাল অফ পলিটিক্স শুরু করেন। তিনি ১৯৮২ সালে অবসর গ্রহণ করেন। পরবর্তীতে তিনি ওয়ার্সা বিশ্ববিদ্যালয়, মধ্য প্রাচ্য প্রযুক্তি বিশ্ববিদ্যালয় এবং কাশ্মীর বিশ্ববিদ্যালয়ে একজন পরিদর্শন অধ্যাপক হিসাবে শিক্ষকতা করেছিলেন।
তার বড় ভাই আবরারুল হক হক্কী একজন ইসলামি পণ্ডিত, যিনি হার্দোইয়ে আশরাফুল মাদারিস প্রতিষ্ঠা করেছিলেন।
হক্কী ১০ ফেব্রুয়ারি ২০১০ সালে মারা যান।
রচনাবলী
হক্কীর রচনাগুলির মধ্যে রয়েছে:
আইপ্যাড
আইপ্যাড (iPad) অ্যাপল ইনকর্পোরেটেড কর্তৃক ডিজাইনকৃত, ডেভলপকৃত, ও বাজারকৃত নির্মিত ট্যাবলেট কম্পিউটার, যেটি আইওএস মোবাইল অপারেটিং সিস্টেমে চলে। প্রথম আইপ্যাড এপ্রিল, ২০১০ সালে মুক্তি পায়, সর্বশেষ আইপ্যাড মডেল মার্চ ২৭, ২০১৮ সালে মুক্তিপ্রাপ্ত আইপ্যাড (২০১৮)। একই ওএস হওয়া সত্তেও আইপ্যাডের ব্যবহারকারী ইন্টারফেস আইফোন থেকে কিছুটা ভিন্ন। আইপ্যাডের বড় স্ক্রিনের কথা মাথায় রেখে আইওএসে কিছুটা পরিবর্তন আনা হয়েছে।
পাকস্থলী
পাকস্থলী (Stomach) মানব দেহে পরিপাকতন্ত্রের একটি গুরুত্বপূর্ণ অংশ যা অন্ননালী ও ক্ষুদ্রান্ত্রের মধ্যে অবস্থিত। এটি উদর গহবরের বাম পাশে উপর দিকে থাকে। খাদ্য পরিপাক প্রক্রিয়া প্রধানত পাকস্থলীতে শুরু হয়। বিশেষ করে আমিষ জাতীয় খাদ্যের পরিপাকে পাকস্থলীর ভূমিকা প্রধান। সাধারণত স্নেহ জাতীয় খাদ্য পাকস্থলীতে পরিপাক হয় না।
পাকস্থলীর গঠন
thumb|left|300px|পাকস্থলির প্রস্থচ্ছেদ অন্ননালী ও ডিওডেনাম এর মাঝখানে পাকস্থলী একটি থলির মতো অঙ্গ। এর দৈর্ঘ্য প্রায় ২৫ সে.মি.।এটি উদরীয় গহ্বরের উপরের বাম দিকে থাকে। এর উপর প্রান্ত ডায়াফ্রামের বিপরীতে থাকে।পাকস্থলির পিছনে অগ্ন্যাশয় আছে।বৃহত্তর বক্রতা (greater curvature) থেকে বৃহত্তর ওমেন্টাম নামে। প্রাচীর পুরু ও পেশিবহুল।
প্রাপ্তবয়স্ক মানুষের ক্ষেত্রে বিশ্রামরত ,প্রায় খালি অবস্থায় পাকস্থলির আয়তন ৪৫ থেকে ৭৫ মিলিলিটার হয়ে থাকে। যেহেতু এটি বর্ধনশীল অঙ্গ,এটি প্রায় এক লিটার খাদ্য ধারণ করতে পারে। সদ্যোজাত শিশুর পাকস্থলি মাত্র ৩০ মিলিলিটার খাদ্য ধারণ করতে পারে।
বিভিন্ন অঞ্চল
অ্যানাটমিতে পাকস্থলিকে চার ভাগে ভাগ করা হয়।পাকস্থলির প্রথম অংশ কার্ডিয়া। প্রতিটা ভাগের বিভিন্ন কোষ এবং কাজ আছে।
পাকস্থলীতে পরিপাক
পাকস্থলীতে খাদ্য আসার পর অন্তঃপ্রাচীরের গ্যাস্ট্রিক গ্রন্থি থেকে গ্যাস্ট্রিক রস নিঃসৃত হয়। এই রসে প্রধান যে উপাদানগুলো থাকে তা হলো: পাকস্থলীতে খাদ্যদ্রব্য পৌঁছানো মাত্র উপরিউক্ত রসগুলো নিঃসৃত হয়। পাকস্থলীর অনবরত সংকোচন ও প্রসারণ এবং এনজাইমের ক্রিয়ার ফলে খাদ্যমিশ্র মন্ডে পরিণত হয়। একে পাকমণ্ড বলে। এই মন্ড অনেকটা স্যুপের মতো এবং কপাটিকা ভেদ করে ক্ষুদ্রান্ত্রে প্রবেশ করে।
শর্করা এবং স্নেহ জাতীয় খাদ্য সাধারণত পাকস্থলীতে পরিপাক হয় না। কারণ, এদের পরিপাকের জন্য গ্যাস্ট্রিক রসে নির্দিষ্ট কোনো এনজাইম থাকে না।
তথ্যসূত্র
৬. প্রান্তিক রিসোর্স ল্যাব বিজ্ঞান বিভাগ, ক্যাটাগরি।
অজ্ঞান (দর্শন)
অজ্ঞান (সংস্কৃত: अज्ञान) হল প্রাচীন ভারতীয় দর্শনের নাস্তিক বা "প্রচলিত মতের বিরোধী" দর্শন এবং উগ্র ভারতীয় সংশয়বাদের প্রাচীন দর্শন। এটি ছিল শ্রমণ আন্দোলন এবং প্রাথমিক বৌদ্ধধর্ম,  জৈনধর্ম ও  আজীবিক দর্শনের প্রধান প্রতিদ্বন্দ্বী। এগুলো বৌদ্ধ ও জৈন গ্রন্থে লিপিবদ্ধ আছে। তারা মনে করেছিল যে আধিভৌতিক প্রকৃতির জ্ঞান অর্জন করা বা দার্শনিক প্রস্তাবনার সত্য মূল্য নির্ধারণ করা অসম্ভব; এবং এমনকি যদি জ্ঞান সম্ভব ছিল, এটি চূড়ান্ত পরিত্রাণের জন্য অকেজো ও অসুবিধাজনক ছিল। তারা তাদের নিজস্ব কোনো ইতিবাচক মতবাদ প্রচার না করেই খণ্ডন করার ক্ষেত্রে পারদর্শী ছিল।
উৎস
অজ্ঞান সম্পর্কে আমাদের সমস্ত জ্ঞান বৌদ্ধ এবং জৈন উৎস থেকে এসেছে। অজ্ঞান দৃষ্টিভঙ্গিগুলি থেরবাদ বৌদ্ধধর্মের পালি ত্রিপিটকে ব্রহ্মজাল সুত্ত ও সমনাফল সুত্ত এবং জৈনধর্মের সূত্রকৃতাঙ্গে লিপিবদ্ধ করা হয়েছে। এই গ্রন্থগুলির সাথে, সংশয়বাদীদের বাণী ও মতামত (আজ্ঞানিকাহ, আজ্ঞানিনাহ) সংরক্ষণ করেছেন জৈন লেখক সিলাঙ্ক, নবম শতাব্দী থেকে, সূত্রকৃতাঙ্গের উপর মন্তব্য করে। সিলাঙ্কা সন্দেহবাদীদের বিবেচনা করেন "যারা দাবি করে যে সংশয়বাদ সর্বোত্তম" বা "যাদের মধ্যে কোন জ্ঞান নেই, অর্থাৎ সংশয়বাদ স্পষ্ট"। নির্দিষ্ট কারিগরি অর্থ ছাড়াও, সিলাঙ্কা আরও সাধারণ অর্থে অজ্ঞনিকাহ শব্দটি ব্যবহার করে অজ্ঞ যে কাউকে বোঝাতে।
মূল
সংশয়বাদের চিহ্নগুলি বৈদিক উৎসগুলিতে পাওয়া যায় যেমন নাসদীয় স্তোত্র ও ঋগ্বেদের শ্রদ্ধা (বিশ্বাস) এর স্তোত্রে। ব্রাহ্মণ ও প্রারম্ভিক উপনিষদে মৃত্যুর পরে ব্যক্তির অস্তিত্ব সম্পর্কে সন্দেহ রয়েছে, যখন যাজ্ঞবল্ক্য চূড়ান্ত বাস্তবতা বা আত্মাকে জানার অসম্ভবতার পক্ষে যুক্তি দিয়েছিলেন। যদিও সংশয়বাদী চিন্তাধারার বিকাশ নৈতিকতা, অধিবিদ্যা এবং ধর্মীয় বিশ্বাস সম্পর্কিত বৈচিত্র্যময়, পরস্পরবিরোধী এবং অসংলগ্ন তত্ত্বের একটি যুগে ঘটেছে বলে মনে হয়। এটা স্বাভাবিক, সত্যের সাধারণভাবে গৃহীত মানদণ্ডের অনুপস্থিতিতে, কিছু লোকের মনে আশ্চর্য হওয়া যে কোনো তত্ত্ব আদৌ সত্য হতে পারে। সংশয়বাদীরা বিশেষভাবে আত্মার পরস্পরবিরোধী তত্ত্ব এবং সর্বজ্ঞতার প্রয়োজনীয়তার দিকে ইঙ্গিত করেছেন এবং তাই সত্য জ্ঞান অর্জনের জন্য সর্বজ্ঞতার সমালোচনা করেছেন। বৌদ্ধধর্মের উত্থানের অব্যবহিত পূর্বের সময়কালে দৃষ্টিভঙ্গির বিস্তার বিদ্যমান ছিল, যেমনটি বৌদ্ধ ও জৈন গ্রন্থে প্রমাণিত। বৌদ্ধ  ব্রহ্মজাল সুত্ত অন্যান্য পঞ্চাশটি চিন্তাধারার সাথে সংশয়বাদীদের চার প্রকারের (বা দর্শন) তালিকাভুক্ত করে, যেখানে জৈন সূত্রকৃতাঙ্গে তিনশত তেষট্টিটি ভিন্ন চিন্তাধারার মধ্যে সন্দেহবাদীদের বাষট্টিটি "দর্শন" তালিকাভুক্ত করা হয়েছে। তালিকাটি কৃত্রিমভাবে জৈন শ্রেণী অনুসারে তৈরি করা হলেও, চারটি প্রধান চিন্তাধারা, ক্রিয়াবাদ, আক্রিয়াবাদ, অজ্ঞানীকবাদ এবং বৈনায়িকবাদ এবং তাদের উপগোষ্ঠী অবশ্যই বিদ্যমান ছিল। এইভাবে, দার্শনিক সংশয়বাদ এই ঐতিহাসিক সময়সীমার চারপাশে আবির্ভূত হয়েছে বলে মনে করা হয়।
হৃৎপিণ্ডের অকৃতকার্যতা
হৃৎপিণ্ডের অকৃতকার্যতা, যা ইংরেজিতে হার্ট ফেইলিউর (এইচএফ), কনজেসটিভ হার্ট ফেইলিওর (সিএইচএফ), ডিকম্পেনসেটিও কর্ডিস (ডিসি) এবং কনজেসটিভ কার্ডিয়াক ফেইলিউর (সিসিএফ) নামেও পরিচিত। এটি এমন একটি অবস্থা যখন হৃৎপিণ্ড, বিপাকের জন্য প্রয়োজনীয় রক্ত দেহকলাতে সরবরাহ করতে পারে না।  হার্ট ফেইলিউরের লক্ষণগুলির মধ্যে সাধারণত শ্বাসকষ্ট, অতিরিক্ত ক্লান্তি এবং পা ফোলা অন্তর্ভুক্ত । সাধারণত ব্যায়ামের সময় বা শুয়ে থাকার সময় শ্বাসকষ্ট আরও খারাপ হয় এবং রাতে ব্যক্তিকে ঘুম থেকে জাগিয়ে তুলতে পারে । ব্যায়াম করার ক্ষমতা কমে যাওয়া একটি সাধারণ লক্ষণ। উল্লেখ্য  অ্যানজিনা এবং বুকের ব্যথা সাধারণত হার্ট ফেইলিউরের কারণে ঘটে না।
হার্ট ফেইলিউরের সাধারণ কারণগুলির মধ্যে হৃৎ-ধমনীর ব্যাধি অন্তর্ভুক্ত রয়েছে। যার মধ্যে পূর্ববর্তী মায়োকার্ডিয়াল ইনফার্কশন (হার্ট অ্যাটাক), উচ্চ রক্তচাপ, অ্যাট্রিয়াল ফাইব্রিলেশন, হৃৎপিণ্ডের কপাটিকার রোগ, অতিরিক্ত অ্যালকোহলের ব্যবহার, সংক্রমণ এবং কোনও অজানা কারণে কার্ডিওমিওপ্যাথি রয়েছে। এগুলি হৃৎপিণ্ডের কাঠামো বা কার্যকারিতা পরিবর্তন করে হার্ট ফেইলিউর সৃষ্টি করে। বাম নিলয়ের হার্ট ফেইলিউর দুই ধরনের - হ্রাসকৃত ইজেকশন ভগ্নাংশ (এইচএফআরইএফ) সহ হার্টের ব্যর্থতা এবং সংরক্ষিত ইজেকশন ভগ্নাংশ (এইচএফপিইএফ) সহ হার্টের ব্যর্থতা। এগুলো বাম ভেন্ট্রিকলের সংকোচন করার ক্ষমতা বা শিথিল হওয়ার উপর নির্ভর করে। হার্ট ফেইলিউরের লক্ষণগুলোর তীব্রতা ব্যায়ামের সাথে বৃদ্ধি পেতে পারে।  হার্ট ফেইলিউরের মতো লক্ষণগুলি থাকতে পারে এমন অন্যান্য রোগগুলির মধ্যে রয়েছে স্থূলত্ব, কিডনি ব্যর্থতা, লিভারের সমস্যা, রক্তাল্পতা এবং থাইরয়েডের রোগ  রোগ নির্ণয় লক্ষণ, শারীরিক অনুসন্ধান এবং ইকোকার্ডোগ্রাফির উপর ভিত্তি করে। রক্ত পরীক্ষা, ইলেক্ট্রোকার্ডিওগ্রাফি এবং বুকের রেডিওগ্রাফি অন্তর্নিহিত কারণ নির্ধারণ করতে কার্যকর হতে পারে।
হার্ট ফেইলিউরের চিকিৎসা রোগের তীব্রতা এবং কারণের উপর নির্ভর করে। দীর্ঘস্থায়ী স্থিতিশীল হালকা হার্ট ফেইলিউরের ক্ষেত্রে, চিকিৎসার মধ্যে সাধারণত জীবনযাত্রার পরিবর্তনগুলি থাকে যেমন ধূমপান বন্ধ করা, শারীরিক অনুশীলন এবং খাদ্যাভাসের পরিবর্তন, পাশাপাশি ওষুধ সেবন করা।  বাম ভেন্ট্রিকলের ফেইলিউরের কারণে যাদের হার্ট ফেইলিউর রয়েছে তাদের মধ্যে, এনজিওটেনসিন রূপান্তরকারী এনজাইম ইনহিবিটারস, অ্যাঞ্জিওটেনসিন রিসেপ্টর ব্লকারস, বা বিটা ব্লকারের সাথে ভ্যালসার্টন / স্যাকুবিট্রিল জাতীয় ওষুধ সেবন করা বাঞ্ছনীয়। গুরুতর রোগে আক্রান্তদের ক্ষেত্রে, অ্যালডোস্টেরন বিরোধী বা নাইট্রেটযুক্ত হাইড্রাজিল ব্যবহার করা যেতে পারে। এগুলো মূত্রবর্ধক তরল ধরে রাখে এবং শ্বাসকষ্ট রোধ করতে সাহায্য করে।  কখনও কখনও, কারণের উপর নির্ভর করে, ইমপ্লান্টেড ডিভাইস যেমন পেসমেকার বা ইমপ্লান্টেবল কার্ডিয়াক ডিফিব্রিলিটরের প্রস্তাব দেওয়া যেতে পারে।  কিছু মাঝারি বা গুরুতর ক্ষেত্রে কার্ডিয়াক রেইনক্রোনাইজেশন থেরাপির (সিআরটি) পরামর্শ দেওয়া যেতে পারে। যাতে হৃৎপিণ্ডের সংকোচনের মড্যুলেশনের সুবিধা হতে পারে। একটি নিলয় সহায়ক ডিভাইস ব্যবহার করা(বাম, ডান, বা উভয় ভেন্ট্রিকলের জন্য), বা মাঝে মাঝে গুরুতর রোগে আক্রান্তদের মধ্যে হৃৎপিণ্ড প্রতিস্থাপনের পরামর্শ দেওয়া যেতে পারে।
হার্ট ফেইলিউর একটি সাধারণ, ব্যয়বহুল এবং সম্ভাব্য মারাত্মক অবস্থা। ২০১৫ সালে, এটি বিশ্বব্যাপী প্রায় ৪ মিলিয়ন মানুষকে প্রভাবিত করেছিল। সামগ্রিকভাবে প্রায় ২% প্রাপ্তবয়স্ক মানুষের হার্ট ফেইলিউর হয় এবং ৬৫ বছরের বেশি বয়সীদের মধ্যে, এটি বেড়ে যায় ৬-১০%। দাম বাড়ার পূর্বাভাস দেওয়া হয়েছে।  মৃত্যুর ঝুঁকিটি নির্ণয়ের পরে প্রথম বছর প্রায় ৩৫% হয়, তবে দ্বিতীয় বছরের মধ্যে যারা বেঁচে থাকে তাদের জন্য মৃত্যুর ঝুঁকি ১০% এরও কম থাকে। মৃত্যুর ঝুঁকি আছে এ রোগটি  কিছু ক্যান্সারের অনুরূপ।  যুক্তরাজ্যে, এই রোগটি জরুরি হাসপাতালে ভর্তির ৫% কারণ।   হার্ট ফেইলিওরের কথা প্রাচীন কাল থেকেই জানা গিয়েছিল, ইবারস পাপাইরাস খ্রিস্টপূর্ব ১৫৫০ সালের দিকে এ সম্পর্কে মন্তব্য করেছিলেন।
লক্ষণ ও উপসর্গ
থাম্ব|গুরুতর হার্ট ফেইলিউরের লক্ষণ । হার্ট ফেইলিউর এমন একটি প্যাথোফিজিওলজিকাল অবস্থা যেখানে কার্ডিয়াক আউটপুট শরীর এবং ফুসফুসের রক্তের চাহিদা মেটাতে ব্যার্থ হয়। "কনজেসটিভ হার্ট ফেইলিউর" শব্দটি প্রায়শই ব্যবহৃত হয় এমন সব ক্ষেত্রে যার সাধারণ লক্ষণগুলির মধ্যে একটি হল রক্তজমা, বা কোনও ব্যক্তির টিস্যু এবং ফুসফুস বা শরীরের অন্যান্য অংশের শিরাগুলিতে তরল তৈরি হওয়া।  বিশেষত, জনাকীর্ণতা ফোলা ফোলা ( এডিমায় ) রূপ নেয়,দেহের  প্রান্তীয় অঞ্চলে এডিমা (ফোলা অঙ্গ এবং পা ফোলাভাব),  ফুসফুসের শোথ (শ্বাসকষ্টের কারণে) এবং অ্যাসাইটসকে (পেটে ফোলা ফোলা) হার্ট ফেইলিউরের সাধারণ লক্ষণ হিসেবে ধরা হয়।
হার্ট ফেইলিউরের লক্ষণগুলি সাধারণভাবে বাম এবং ডান হার্ট ফেইলিউরে বিভক্ত।
যদি হৃৎপিণ্ডের কোনও একটি ভেন্ট্রিকল ফেইলিউরের একজন ব্যক্তি দীর্ঘকাল বেঁচে থাকেন তবে এটি উভয় ভেন্ট্রিকল ফেইলিউরের দিকে অগ্রসর হতে পারে। উদাহরণস্বরূপ, বাম ভেন্ট্রিকলের ফেইলিউরে পালমোনারি এডিমা এবং পালমোনারি হাইপারটেনশন ঘটায় যা ডান ভেন্ট্রিকলের উপর চাপ বাড়ায়। ডান ভেন্ট্রিকুলার ফেইলিউর বাম ভেন্ট্রিকল ফেইলিউরের মতো ক্ষতিকারক নয়, তবে এটি নিরীহও নয়।
কারণসমূহ
হার্ট ফেইলিউর হৃৎপিণ্ডের বিপুল সংখ্যক রোগের সর্বশেষ ফলাফল। হৃৎপিণ্ডের ভাইরাল সংক্রমণের ফলে হৃৎপিণ্ডের পেশী স্তর প্রদাহ হতে পারে এবং পরবর্তীতে হার্ট ফেইলিউরের বিকাশে অবদান রাখতে পারে। জিনগত হলে এটি গুরুত্বপূর্ণ ভূমিকা পালন করে। যদি একাধিক কারণ উপস্থিত থাকে তবে ফেইলিউর হওয়ার বেশি  সম্ভাবনা থাকে এবং পূর্বাভাস আরও খারাপ হয়। হৃৎপিণ্ডের ক্ষতি একজন ব্যক্তির জীবনে হৃৎপিণ্ডের বিকাশ এবং পদ্ধতিগত ভাইরাল সংক্রমণ (যেমন এইচআইভি ), কেমোথেরাপিউটিক এজেন্ট   এবং মাদকের অপব্যবহার যেমন ওষুধের এলকোহল, কোকেন, এবং মেথামফেটামিন এর ব্যবহারকে বাড়িয়ে তোলে।ক্ষেত্রবিশেষে সীসা এবং কোবাল্টের মতো নির্দিষ্ট টক্সিনের সংস্পর্শে হৃৎপিণ্ডের ক্ষতি করে। অতিরিক্তভাবে, অ্যামাইলয়েডোসিস এবং সংযোজক টিস্যু রোগ যেমন সিস্টেমেটিক লুপাস এরিথেটোসাসের মতো অনুপ্রবেশকারী ব্যাধিগুলির ক্ষেত্রে একই পরিণতি ঘটে । অবস্ট্রাকটিভ স্লিপ এপনিয়া দেখা দেয়। ক্লিনিকাল ট্রায়ালগুলির সাম্প্রতিক প্রতিবেদনগুলিতে দেখা গেছে যে রক্তচাপের পরিবর্তনের সাথে  হৃৎপিণ্ডের অন্যান্য কার্যক্রমগুলো পরিবর্তিত হয় যা হার্ট ফেইলিউরকে উস্কে দিতে পারে।
ওষুধ
বেশ কয়েকটি ওষুধ এই রোগের কারণকে প্রশমিত করতে পারে।যেমন মিথাইলেফিনেডট,ট্রাইসাইক্লিক এন্টিডিপ্রেসেন্টস, লিথিয়াম, অ্যান্টিসাইকোটিকস, ডোপামিন অ্যাগ্রোনিস্টস, টিএনএফ ইনহিবিটারস, ক্যালসিয়াম চ্যানেল ব্লকারস, সালবুটামল এবং ট্যামসুলোসিন ।
রোগশারীরবিদ্যা
থাম্ব|একটি স্বাভাবিক হৃৎপিণ্ডের মডেল।একটি সংকুচিত হৃৎপিণ্ড (বামে) এবং একটি দুর্বল হৃৎপিণ্ড (ডানে) হার্ট ফেইলিউরের কারণে ওভারলোডিংয়ের মাধ্যমে হৃৎপেশীগুলির ক্ষয়ক্ষতি হয়। সময়ের সাথে সাথে  কাজের চাপের বৃদ্ধিতে রেনিন-অ্যাঞ্জিওটেনসিন সিস্টেমের মতো নিউরোহরমোনাল সিস্টেমগুলির দীর্ঘমেয়াদী ক্রিয়াকলাপ বাঁধাগ্রস্থ করে। এছাড়া  ফাইব্রোসিস,নিলয়ের প্রসারণ এবং নিলয়ের আকৃতি  উপবৃত্তাকার থেকে গোলাকারে পরিবর্তন করে।
রোগ নির্ণয়
হার্ট ফেইলিউরের ক্ষেত্রে কোনো আদর্শ রোগনির্ণয় পদ্ধতি স্বীকৃত হয়নি। জাতীয় স্বাস্থ্য ও পরিচর্যা ইনস্টিটিউট আল্ট্রাসাউন্ডের মাধ্যমে  মস্তিষ্কের ন্যাট্রিইউরেটিক পেপটাইড (বিএনপি) পরিমাপ করার পরামর্শ দেয়। শ্বাসকষ্ট হওয়া ব্যক্তিদের মধ্যে এটিই সুপারিশ করা হয়।যাদের হৃদরোগগুলো ক্রমবর্ধমান তাদের বিএনপি এবং  ট্রপোনিন পরীক্ষা  উভয় পরীক্ষা করার জন্য সুপারিশ করা হয়।
বুকের এক্স - রে
থাম্ব|কার্লে বি লাইনের সাথে ফুসফুসের রেডিওগ্রাফ, পাশাপাশি একটি বর্ধিত ফুুুসফুস। থাম্ব|সিডোরফেজস (একটি সাদা তীর দ্বারা নির্দেশিত) এবং ফুসফুসে জমাট বাধা রক্ত যা বাম কনজেসটিভ হার্ট ফেইলিউর নির্দেশ করে
রোগের বিস্তার
২০১৫ সালে, হার্ট ফেইলিউর বিশ্বব্যাপী প্রায় ৪ মিলিয়ন মানুষকে প্রভাবিত করেছিল। সামগ্রিকভাবে, প্রাপ্তবয়স্কদের প্রায় ২% এর হার্ট ফেইলিওর হয়েছে এবং ৬৪ বছরের বেশি বয়সীদের মধ্যে, এটি বেড়ে ৬-১০% হয়েছে  ৭৫ বছরেরও বেশি বয়সীদের ক্ষেত্রে এ হার ১০% এরও বেশি।
লিঙ্গ
পুরুষদের হার্ট ফেইলিউরের পরিমাণ বেশি থাকে তবে হার্ট ফেইলিউর শুরু হওয়ার পরে মহিলারা বেশি দিন বেঁচে থাকায় উভয় লিঙ্গেই সামগ্রিকভাবে বিস্তারের হার সমান। মেনোপজের পরে মহিলাদের হার্ট ফেইলিউর  নির্ণয় করার সময় মহিলাদের বয়স্ক হওয়ার প্রবণতা দেখা দেয়।রোগ নির্ণয়ের পরে পুরুষদের তুলনায় মহিলারা কম সামগ্রিক জীবনযাত্রা করেন বলে মনে করা হয়।এসময় মহিলাদের ডায়াস্টোলিক ডিসফাংশন দেখা দিতে পারে।
ফয়সাল ইকবাল
ফয়সাল ইকবাল (فیصل اقبال; জন্ম: ৩০ ডিসেম্বর, ১৯৮১) করাচি এলাকায় জন্মগ্রহণকারী পাকিস্তানি কোচ ও সাবেক আন্তর্জাতিক ক্রিকেটার। পাকিস্তান ক্রিকেট দলের অন্যতম সদস্য ছিলেন তিনি। ২০০০-এর দশকে পাকিস্তানের পক্ষে আন্তর্জাতিক ক্রিকেটে অংশগ্রহণ করেছেন। বর্তমানে তিনি বালুচিস্তানের কোচের দায়িত্ব পালন করছেন।
ঘরোয়া প্রথম-শ্রেণীর পাকিস্তানি ক্রিকেটে করাচি, পাকিস্তান ইন্টারন্যাশনাল এয়ারলাইন্স, পাকিস্তান ন্যাশনাল শিপিং কর্পোরেশন, পাকিস্তান রিজার্ভস ও সিন্ধু দলের প্রতিনিধিত্ব করেন। দলে তিনি মূলতঃ ডানহাতি ব্যাটসম্যান হিসেবে খেলতেন। এছাড়াও, ডানহাতে অফ স্পিন বোলিংয়ে পারদর্শী ছিলেন তিনি।
ব্যক্তিগত জীবন
বিখ্যাত ক্রিকেটার জাভেদ মিয়াঁদাদের ভ্রাতৃস্পুত্র তিনি। তার জ্যেষ্ঠ ভ্রাতা ফাহাদ ইকবাল ক্রিকেট খেলায় অংশ নিয়েছেন।
ব্যক্তিগত জীবনে বিবাহিত তিনি। দক্ষিণ আফ্রিকান তরুণীকে বিয়ে করেন।
প্রথম-শ্রেণীর ক্রিকেট
১৯৯৮-৯৯ মৌসুম থেকে ২০১৮ সাল পর্যন্ত ফয়সাল ইকবালের প্রথম-শ্রেণীর খেলোয়াড়ী জীবন চলমান ছিল। রক্ষণাত্মক জ্ঞান নিয়ে সাহসী স্ট্রোক খেলোয়াড় হিসেবে ফয়সাল ইকবালের সুনাম ছিল। সামগ্রীকভাবে তিনি পাকিস্তানের মাঝারিসারিতে বেশ ভালো খেলা উপহার দিতেন।
কিশোরদের ক্রিকেটে তিনি দারুণ ক্রীড়াশৈলী প্রদর্শনে সক্ষম ছিলেন। অবশ্য, পাকিস্তানের ব্যাটিং কিংবদন্তি জাভেদ মিয়াঁদাদের ভ্রাতৃস্পুত্র হিসেবেও তাকে বিরূপ সমালোচনার মুখোমুখি হতে হয়েছেন।
খেলোয়াড়ী জীবনের শুরুতে করাচি রিজিওন, পাকিস্তান ইন্টারন্যাশনাল এয়ারলাইন্স (পিআইএ), পাকিস্তান ন্যাশনাল শিপিং কর্পোরেশন, সিন্ধু ডলফিন্স ও পাকিস্তান এ দলের পক্ষে প্রথম-শ্রেণীর ক্রিকেট, লিস্ট এ ক্রিকেট ও টি২০ খেলায় অংশ নিয়েছেন।
পিআইএ দলের পক্ষে খেলেছেন। জানুয়ারি, ২০১১ সালে করাচিতে অনুষ্ঠিত কায়েদ-ই-আজম ট্রফি প্রথম বিভাগে দলকে চূড়ান্ত খেলায় নিয়ে যান। ঐ খেলার দুই ইনিংসে ছয় বলে শূন্য ও ২৬ বলে ১৫ রান তুলতে পেরেছিলেন। ২০১৭-১৮ মৌসুমের কায়েদ-ই-আজম ট্রফিতে করাচি হোয়াইটসের সর্বোচ্চ রান সংগ্রাহক ছিলেন। সাত খেলায় অংশ নিয়ে ৪১৩ রান তুলেন তিনি।
আন্তর্জাতিক ক্রিকেট
সমগ্র খেলোয়াড়ী জীবনে ছাব্বিশটি টেস্ট ও আঠারোটি একদিনের আন্তর্জাতিকে অংশগ্রহণ করেছেন ফয়সাল ইকবাল। ৮ মার্চ, ২০০১ তারিখে অকল্যান্ডে স্বাগতিক নিউজিল্যান্ড দলের বিপক্ষে টেস্ট ক্রিকেটে অভিষেক ঘটে তার। ৩ জানুয়ারি, ২০১০ তারিখে সিডনিতে স্বাগতিক অস্ট্রেলিয়া দলের বিপক্ষে সর্বশেষ টেস্টে অংশ নেন তিনি।
টেস্ট অভিষেকের পূর্বে ২০০০ সালে স্বাগতিক শ্রীলঙ্কার বিপক্ষে সিরিজের তৃতীয় ও নিজস্ব প্রথম ওডিআইয়ে অংশ নেন। ঐ খেলায় পাকিস্তানের ব্যাটিং স্তম্ভ তাসের ঘরের ন্যায় টিকেছিল। তিনি মাঝারিসারিতে ব্যাটিংয়ে স্বাচ্ছন্দ্যবোধ করেন। খেলায় কিছুটা দৃঢ়তা প্রদর্শন করায় এর অল্প কিছুদিন পরই নিজস্ব প্রথম টেস্ট খেলার সুযোগ পান। নিউজিল্যান্ড গমনার্থে তাকে পাকিস্তান দলে ঠাঁই দেয়া হয়। কয়েকটি ইনিংসে দর্শনীয় স্ট্রোক খেলাসহ বোলারদের বিপক্ষে খেলার সক্ষমতা তুলে ধরেন।
২০০২-০৩ মৌসুমে অকল্যান্ডে স্বাগতিক অস্ট্রেলিয়ার বিপক্ষে খেলেন। পাল্টা আক্রমণে শানিয়ে ৮৫ বলে ৯৩ রানের আক্রমণাত্মক ইনিংসে নিজের জাত চেনান। বিশেষতঃ শেন ওয়ার্নের বিপক্ষে পায়ের কারুকাজে দারুণ খেলেন। তবে, ঐ সিরিজের বাদ-বাকী খেলাগুলোয় এ ধারা বহমান রাখতে পারেনি। এছাড়াও, একই মৌসুমে দক্ষিণ আফ্রিকায়ও নিস্প্রভতার পরিচয় দেন। ২০০২-০৩ মৌসুমে দক্ষিণ আফ্রিকায় দুই টেস্টে অংশ নেন। তবে, আশানুরূপ না খেলায় তাকে দল থেকে বাদ দেয়া হয়। দুই বছর পর তাকে দলে নেয়া হয়।
ভারতের মুখোমুখি
অস্ট্রেলিয়ার বিপক্ষেও সুন্দর খেলেন। তাসত্ত্বেও দলের পরাজয় রোধ করতে পারেননি। আর কয়েকটি সফরে অংশ নেয়ার পর রান খরায় ভোগায় তাকে বাদ দেয়া হয়। তবে, ঘরোয়া ক্রিকেটে দূর্দান্ত খেলেন। দলের খেলোয়াড়দের আঘাতের কারণে তাকে আবারও খেলার জন্যে আমন্ত্রণ জানানো হয়।
নিজেকে কখনো ওডিআই খেলোয়াড়ের বৃত্ত থেকে ছাড়িয়ে আনতে পারেননি। এক পঞ্জিকাবর্ষে কখনো ১৫০-এর বেশি রান তুলতে পারেননি। ২০০৬ সালে সফরকারী ওয়েস্ট ইন্ডিজের বিপক্ষে সিরিজের চতুর্থ ওডিআইয়ে নিজস্ব শেষ ওডিআইয়ে অংশ নেন।
কলম্বোতে পরবর্তী টেস্টে তাকে খেলানো হয়। শ্রীলঙ্কার বিপক্ষে বেশ ভালো খেলেন। মুত্তিয়া মুরালিধরনের বোলিং মোকাবেলা করে ৬০ রান তুলেন ও খেলাটিকে ড্রয়ের দিকে নিয়ে যান। এরপর, লর্ডস টেস্টেও একই মানের ব্যাটিংয়ের মাধ্যমে শেষদিনে খেলাকে ড্র করাতে সক্ষম হন। এ সময়ে চার ইনিংসের তিনটিতেই অর্ধ-শতরান করে দৃশ্যতঃ পাকিস্তানের মাঝারিসারিতে স্থায়ী আসন গাড়েন।
অস্ট্রেলিয়া গমন
এরপর, মোহাম্মদ ইউসুফের নেতৃত্বাধীন দলের সদস্যরূপে অস্ট্রেলিয়া গমন করেন। বক্সিং ডে টেস্টে ৪২২ রানের পর্বতসম জয়ের সন্ধানে নেমে কেবলমাত্র অধিনায়কের সাথে একমাত্র খেলোয়াড় হিসেবে ৪০-এর অধিক রান তুলতে সক্ষম হয়েছিলেন। তবে, সিডনি টেস্টে পরাজয়ের পর তারও বিদেয় ঘণ্টা বেজে উঠে। ১৭৭ রানের জয়ের লক্ষ্যমাত্রায় তিনি মাত্র ৭ রান তুলতে সক্ষমতা দেখিয়েছিলেন। এরপর, আর তাকে জাতীয় দলে খেলানো হয়নি।
ওডিআইয়ের তুলনায় টেস্টে ক্রিকেটে তার ব্যতিক্রম ক্রীড়াশৈলী প্রদর্শনের চিত্র ধরা পড়ে। ২০০১ সালে অভিষেকের পর থেকে ২০০৬ সাল পর্যন্ত একাধারে খেলেন। তন্মধ্যে, ২০০৬ সালটি তার জন্যে স্বর্ণালী সময় ছিল। ২১ ইনিংসে তিন শতাধিক রান তুলেন। কিন্তু, দুই খেলার চার ইনিংসেই কেবলমাত্র তার দল বিজয়ী হয়েছিল। ২০১০ সালে সিরিজের দ্বিতীয় টেস্টে অস্ট্রেলিয়ার বিপক্ষে শেষ খেলায় অংশ নেন। ঐ খেলায় স্বাগতিক অস্ট্রেলিয়ার কাছে তার দল পরাজয়বরণ করে।
অবসর
এরপরও তিনি নয় বছর প্রথম-শ্রেণীর ক্রিকেটে অংশ নিয়েছিলেন। এ পর্যায়ে বারো হাজারের অধিক রান তুললেও তাকে আর বিবেচনায় আনা হয়নি। কয়েকবার অবশ্য তাকে দলের সদস্য করা হয়। প্রথম-শ্রেণীর ক্রিকেটে পাঁচটি শতক ও লিস্ট এ ক্রিকেটে একটি শতক হাঁকানোর স্বীকৃতিস্বরূপ ২০১২ ও ২০১৩ সালে তাকে টেস্ট দলে ফিরিয়ে আনা হয়। তবে, শ্রীলঙ্কা, দক্ষিণ আফ্রিকা ও জিম্বাবুয়ে সফরে তাকে প্রথম একাদশের বাইরে রাখা হয়। তাকে কোন আন্তর্জাতিক খেলায় অংশগ্রহণের সুযোগ দেয়া হয়নি। সবগুলো সফরেই তিনি দ্বাদশ খেলোয়াড়ের ভূমিকাই অবতীর্ণ হয়েছিলেন। এরপর, টেস্ট দল থেকে বাদ পড়ার পাশাপাশি কেন্দ্রীয় পর্যায়ের চুক্তি থেকেও তাকে দূরে রাখা হয়।
২০১৮ সালে ক্রিকেট খেলা থেকে অবসর গ্রহণ করেন। এরপর, কোচিং জগতের দিকে ধাবিত হন। করাচি কিংসের পক্ষে দুই মৌসুম ব্যাটিং কোচের দায়িত্বে ছিলেন।
সিটি হান্টার ৯১-এর পর্ব তালিকা
সিটি হান্টার (シティーハンター) একটি জাপানি মাঙ্গা ধারাবাহিক যা সুকাসা হোজো দ্বারা লিখিত এবং চিত্রিত। অ্যানিমেতে রূপান্তরিত ধারাবাহিকটি সানরাইজ দ্বারা নির্মিত এবং ইয়োমিউরি টেলিভিশনে সম্প্রচারিত হয়েছিল।
সিটি হান্টার ৯১, ১৯৯১ সালের ২৮ এপ্রিল থেকে ১০ অক্টোবর পর্যন্ত সম্প্রচারিত হয়েছিল। এর সূচনা সঙ্গীত ছিল গউইঙ্গকোর ডাউনটাউন গেম এবং সমাপনী সঙ্গীত ছিল অরার স্মাইল অ্যান্ড স্মাইল।
ধারাবাহিকটি ১৯৯২ সালের ফেব্রুয়ারি থেকে জুলাই এর মধ্যে ৬টি ভিএইচএসে প্রকাশিত হয়েছিল। অ্যানিপ্লেক্স প্রকাশিত একটি বত্রিশ ডিস্কের ডিভিডি বক্সসেট সিটি হান্টার কমপ্লিট জাপানে ৩১শে আগস্ট, ২০০৫-এ প্রকাশিত হয়েছিল। সেটটিতে চারটি ধারাবাহিক, টিভি চলচ্চিত্র বিশেষ এবং অ্যানিমেটেড চলচ্চিত্রের পাশাপাশি একটি আর্ট বই এবং রিও এবং কাওরির চিত্র ছিল। এই সেটের সিটি হান্টার ৯১ এর ডিস্কগুলি ২৭ আগস্ট, ২০০৮ তারিখে পৃথকভাবে প্রকাশিত হয়েছিল।
১৬ ডিসেম্বর, ২০০৩ তারিখে সিটি হান্টার ৯১ এডিভি ফিল্মস দ্বারা উত্তর আমেরিকায় মুক্তি পায়।
যকৃৎ
যকৃৎ মেরুদণ্ডী ও অন্যান্য কিছু প্রাণীদেহে অবস্থিত একটি অভ্যন্তরীণ অঙ্গ। মানবদেহে মধ্যচ্ছদার নিচে উদরগহ্বরের উপরে পাকস্থলীর ডান পাশে যকৃৎ অবস্থিত। এর রং লালচে খয়েরি। একে চলতি বাংলায় কলিজা বলে সচরাচর উল্লেখ করা হয়। যকৃৎ দেহের বৃহত্তম গ্রন্থি। এর ওজন দেহের মোট ওজনের (৩-৫%)। এটি ২টি খণ্ডে বিভক্ত: ডান এবং বাম। প্রাণীদেহে বিপাক ও অন্যান্য কিছু শারীরবৃত্তীয় কাজে যকৃত প্রধান ভূমিকা পালন করে। গ্লাইকোজেনের সঞ্চয়, প্লাজমা প্রোটিন সংশ্লেষণ, ঔষুধ বা অন্যান্য রাসায়নিক নির্বিষকরণে এর ভূমিকা গুরুত্বপূর্ণ।
যকৃতে পিত্তরস উৎপন্ন হয়; পিত্তরস একধরনের ক্ষারীয় যৌগ যা পরিপাকে সহায়তা করে। বিশেষত স্নেহজাতীয় খাদ্যের ইমালসিফিকেশন এর জন্য পিত্তরস প্রয়োজন। এছাড়াও যকৃৎ দেহের আরও কিছু জৈব-রাসায়নিক প্রক্রিয়া নিয়ন্ত্রণ করে। যকৃৎ কে রসায়নের গবেষণাগারও বলা হয়।
কোষের ধরন
দুই ধরনের কোষ দিয়ে যকৃৎ গঠিত যথা: প্যারেনকাইমাল এবং নন-প্যারেনকাইমাল। যকৃতের প্যারেনকাইমাল কোষকে হেপাটোসাইট বলে যা আয়তনের ৮০%। নন-প্যারেনকাইমাল কোষের মধ্যে রয়েছে হেপাটিক স্টিলেট কোষ, কাপফার কোষ এবং সাইনুসয়ডাল এন্ডোথেলিয়াল কোষ যা লিভার সাইনুসয়েড এর গুরুত্বপূর্ণ অংশ। এরা সমস্ত কোষের ৪০% হলেও আয়তনের মাত্র ৬.৫%।
রক্ত প্রবাহ
যকৃৎ প্রধানত দুই পথে রক্ত সংবাহিত হয় যথা পোর্টাল শিরা এবং হেপাটিক ধমনী । শতকরা ৭৫ ভাগেরও বেশি রক্ত আসে পোর্টাল শিরা থেকে। অক্সিজেনের সরবরাহ দুই উৎস থেকেই নিশ্চিত হয়।
যকৃতের কাজ
যকৃত থেকে পিত্তরস নিঃসৃত হয় যা খাদ্য পরিপাকের, বিশেষ করে স্নেহজাতীয় খাদ্য পরিপাকের, একটি অতি প্রয়োজনীয় উপাদান৷ যকৃতে ইউরিয়া তৈরি হয়। এছাড়া যকৃতে অনেক গুরুত্বপূর্ণ জৈব রাসায়নিক বিক্রিয়া সংঘটিত হয়৷ এজন্য যকৃতকে দেহের জৈব রসায়নাগার বলে৷ যকৃত গুরুত্বপূর্ণ কয়েকটি কাজের মধ্যে রয়েছে:
যকৃতের রোগ
যকৃতের ওজনের পাঁচ থেকে দশ ভাগের বেশি চর্বি দিয়ে পূরণ হলে যে রোগটি হয় তাকে ফ্যাটি লিভার বলে। পশ্চিমা বিশ্বে সাধারণত মদ্যপানের কারণে ফ্যাটি লিভার হয়ে থাকে। তবে বহুমূত্র, শর্করা জাতীয় খাদ্যের আধিক্য,রক্তে চর্বির আধিক্য, উচ্চ রক্তচাপ, স্থূলতা ইত্যাদি কারণে ফ্যাটি লিভার হয়। লিভারে জমা চর্বি অনেক সময় স্থানীয় প্রদাহ সৃষ্টি করে এবং এ প্রদাহ থেকে কিছুসংখ্যক রোগীর লিভার সিরোসিস, এমনকী কোনো কোনো ক্ষেত্রে লিভার ক্যান্সারও হতে পারে। প্রাথমিক অবস্থায় এই রোগের কোনো উপসর্গ থাকে না, অন্য রোগের পরীক্ষা করার সময় সাধারণত রোগটি ধরা পড়ে। কখনো কখনো পেটের উপরিভাগের ডানদিকে ব্যথা,অবসন্নতা, ক্ষুধামান্দ্য ইত্যাদি উপসর্গ দেখা দিতে পারে।
প্রতিস্থাপন
প্রতি বছর সারা বিশ্বে এক লক্ষ মানুষ শুধুমাত্র লিভারের রোগে মারা যায়। তবে ‘রিজেনারেটিভ’ অঙ্গ হওয়ায় খুব সহজেই এটিকে প্রতিস্থাপন করে মানুষকে মৃত্যুর হাত থেকে বাঁচানো সম্ভব।
কো-অপারেটিভ পার্টি
কো-অপারেটিভ পার্টি হল যুক্তরাজ্যের একটি কেন্দ্র-বাম রাজনৈতিক দল যা সমবায় মূল্যবোধ ও নীতিকে সমর্থন করে। ১৯১৭ সালে প্রতিষ্ঠিত, কো-অপারেটিভ পার্টি কো-অপারেটিভ এন্টারপ্রাইজের ন্যায্য আচরণের জন্য রাজনৈতিকভাবে প্রচারণা চালানোর জন্য এবং সংসদে 'কো-অপারেটরদের' নির্বাচন করার জন্য সমবায় সমিতি দ্বারা প্রতিষ্ঠিত হয়েছিল। পার্টির শিকড় ১৮৮১ সালে প্রতিষ্ঠিত সমবায় ইউনিয়নের সংসদীয় কমিটিতে নিহিত।
তাহনুন আল জাবি
তাহনুন হামদান সাইদ আল জাবি  (طحنون الزعابي, Tahnoon Al-Zaabi; ১০ এপ্রিল ১৯৯৯; তাহনুন আল জাবি  নামে সুপরিচিত) হলেন একজন আমিরাতি পেশাদার ফুটবল খেলোয়াড়। তিনি বর্তমানে আমিরাতি ক্লাব আল ওয়াহদা এবং সংযুক্ত আরব আমিরাত জাতীয় দলের হয়ে মধ্যমাঠের খেলোয়াড় হিসেবে খেলেন। তিনি মূলত আক্রমণাত্মক মধ্যমাঠের খেলোয়াড় হিসেবে খেললেও মাঝেমধ্যে ডান পার্শ্বীয় আক্রমণভাগের খেলোয়াড় হিসেবে খেলেন।
আমিরাতি ফুটবল ক্লাব আল ওয়াহদার যুব পর্যায়ের হয়ে খেলার মাধ্যমে তাহনুন ফুটবল জগতে প্রবেশ করেছেন এবং এই দলের হয়ে খেলার মাধ্যমে তিনি ফুটবল খেলায় বিকশিত হয়েছেন। ২০১৮–১৯ মৌসুমে, আমিরাতি ক্লাব আল ওয়াহদার মূল দলের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন।
২০১৮ সালে, তাহনুন সংযুক্ত আরব আমিরাত অনূর্ধ্ব-২০ দলের হয়ে সংযুক্ত আরব আমিরাতের বয়সভিত্তিক পর্যায়ে অভিষেক করেছিলেন। প্রায় ২ বছর যাবত সংযুক্ত আরব আমিরাতের বয়সভিত্তিক দলের হয়ে খেলার পর, তিনি ২০২০ সালে সংযুক্ত আরব আমিরাতের হয়ে আন্তর্জাতিক পর্যায়ে অভিষেক করেছেন; সংযুক্ত আরব আমিরাতের জার্সি গায়ে তিনি এপর্যন্ত ৮ ম্যাচে অংশগ্রহণ করেছেন।
প্রারম্ভিক জীবন
তাহনুন হামদান সাইদ আল জাবি ১৯৯৯ সালের ১০ই এপ্রিল তারিখে সংযুক্ত আরব আমিরাতের আবুধাবিতে জন্মগ্রহণ করেছেন এবং সেখানেই তার শৈশব অতিবাহিত করেছেন।
আন্তর্জাতিক ফুটবল
তাহনুন সংযুক্ত আরব আমিরাত অনূর্ধ্ব-২০ এবং সংযুক্ত আরব আমিরাত অনূর্ধ্ব-২৩ দলের হয়ে খেলার মাধ্যমে সংযুক্ত আরব আমিরাতের প্রতিনিধিত্ব করেছেন।
২০২০ সালের ১২ই অক্টোবর তারিখে, ২১ বছর, ৬ মাস ও ২ দিন বয়সে, বাম পায়ে ফুটবল খেলায় পারদর্শী তাহনুন উজবেকিস্তানের বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে সংযুক্ত আরব আমিরাতের হয়ে অভিষেক করেছেন। উক্ত ম্যাচের ৮০তম মিনিটে মধ্যমাঠের খেলোয়াড় ফাবিও লিমার বদলি খেলোয়াড় হিসেবে তিনি মাঠে প্রবেশ করেছিলেন;  ম্যাচটি উজবেকিস্তান ১–২ গোলের ব্যবধানে জয়লাভ করেছিল। সংযুক্ত আরব আমিরাতের হয়ে অভিষেকের বছরে তাহনুন মাত্র ১ ম্যাচে অংশগ্রহণ করেছেন।
বান্দরবান কারিগরি প্রশিক্ষণ কেন্দ্র
প্রতিষ্ঠাকাল
বান্দরবান কারিগর প্রশিক্ষণ কেন্দ্রটি ১৯৯৯ সালে স্থপিত হয়।
প্রতিষ্ঠানটির প্রতিষ্ঠার উদ্দেশ্য
অত্র প্রতিষ্ঠানের উদ্দেশ্য: দেশের বেকার যুব সমাজকে মানব সম্পদে রুপান্তর করার লক্ষ্যে (১) ইলেকট্রিক্যাল, (২) রেফ্রিজারেশন এন্ড এয়ার কন্ডিশনিং, (৩) ডিজেল/অটো মেকানিক্স, (৪) কম্পিউটার অপারেশন, (৫) গার্মেন্টস, (৬) ইলেকট্রনিক্স ট্রেড চালুকরণের মাধ্যমে দক্ষতা বৃদ্ধির / প্রশিক্ষণ প্রদানের জন্য “দেশের পুরাতন ১১টি জেলায় ১১টি কারিগরি প্রশিক্ষণ কেন্দ্র ও ঢাকায় মহিলাদের জন্য ১টি মহিলা কারিগরি প্রশিক্ষণ কেন্দ্র স্থাপন শীর্ষক প্রকল্পের অধীন অত্র কেন্দ্রে প্রশিক্ষণ প্রদানের ব্যবস্থা চালু করেছে. ইহার সুনির্দিষ্ট উদ্দেশ্যগুলো নিম্নরুপ:
শিক্ষকমন্ডলী ও ছাত্রছাত্রীগণ
এই স্কুলে প্রায় ৫০০ জন ছাত্রছাত্রী এবং ২৯ জন শিক্ষকশিক্ষিকা রয়েছে।
ফলাফল
অধ্যক্ষ হিসাবে গৃহীত কার্যক্রমের সফলতা সমূহঃ ক্লাস মনিটরিং যথাসময়ে শ্রেণী কক্ষে শিক্ষক উপস্থিতি নিশ্চিত করন ও সর্বপরি শিক্ষক ছাত্র-ছত্রীদের মধ্যে সৌহাদ্য পূর্ন সর্ম্পক তৈরীর মাধ্যমে পাশের হার ৯৮% এ উন্নীত হয়েছে। এস.এস.সি (ভোক) বোর্ড ফাইনাল পরীক্ষায় কেন্দ্র প্রতিষ্ঠার ফলে ছাত্র-ছাত্রীদের পরীক্ষার ফলাফল দিন দিন উন্নতি লাভ করছে।
গলবিল
গলবিল (pharynx, বহুবচন: pharynges) বা ফ্যারিংক্স হলো মুখ ও অনুনাসিক গহ্বরের ঠিক পেছনে ও অন্ননালী এবং শ্বাসনালির উপরে অবস্থিত এবং পাকস্থলী এবং ফুসফুস পর্যন্ত বিস্তৃত পরিপাকনালীর (এবং শ্বাসনালির) অংশ। এটি মেরুদণ্ডী ও অমেরুদণ্ডী উভয় প্রাণীতে উপস্থিত থাকলেও এর গঠন বিভিন্ন প্রজাতিতে বিভিন্ন ধরনের। গলবিল খাদ্য এবং বাতাস অন্ননালী ও স্বরযন্ত্রে বহন করে। এপিগ্লোটিস (আলজিভ) নামক কার্টিলেজের ফ্ল্যাপ খাবারকে স্বরযন্ত্রে প্রবেশ করা থেকে বাঁধা দেয়।
মানুষে গলবিল পাচক ব্যবস্থার অংশ এবং শ্বসনতন্ত্রের পরিচালনা অঞ্চল। (পরিচালনাকারী অঞ্চলের অংশ হলো যা নাকের নাসারন্ধ্র, স্বরযন্ত্র, শ্বাসনালি, ব্রঙ্কাই এবং ব্রোঙ্কিওল, যা বায়ুকে পরিস্রাবণ, উষ্ণতর এবং আর্দ্র করে ফুসফুসের মধ্যে সঞ্চালিত করে)। মানুষের গলবিল প্রচলিতভাবে তিনটি অংশে বিভক্ত: নাসাগলবিল, অ্যারোফেরিঙ্কস এবং ল্যারিঙ্গোফেরিঙ্কস। এটি কণ্ঠস্বরের জন্যও গুরুত্বপূর্ণ। মানুষে গলবিল দুই ধরনের ফেরেঞ্জিয়াল পেশী দ্বারা গঠিত এবং এগুলোই লুমেনের আকৃতি নির্ধারণ করে। এগুলি অনুদৈর্ঘ্য পেশীর একটি অভ্যন্তরীণ স্তর এবং একটি বাহ্যিক বৃত্তাকার স্তর হিসাবে সাজানো হয়।
নাসাগলবিল
গলার উপরের অংশ বা নাসাগলবিল, খুলির গোড়া থেকে নরম তালুর উপরের পৃষ্ঠ পর্যন্ত প্রসারিত। এটিতে অভ্যন্তরীণ নাসিকা এবং নরম তালুর মধ্যেকার স্থান অন্তর্ভুক্ত এবং মুখ গহ্বরের উপরে অবস্থিত। অ্যাডিনয়েড, যা ফ্যারিঞ্জিয়াল টনসিল নামেও পরিচিত, হলো লিম্ফয়েড টিস্যু কাঠামো যা নাসাগলবিলের পশ্চাদ্বর্তী প্রাচীরে অবস্থিত। ওয়াল্ডিয়েরের টনসিলার রিংটি নাসাগলবিল এবং মুখগলবিল উভয় ক্ষেত্রে লিম্ফয়েড টিস্যুগুলির একটি বলয়াকার বিন্যাস। নাসাগলবিল শ্বাসযন্ত্রের এপিথেলিয়াম দ্বারা আবদ্ধ যা সিউডোস্ট্রেইটেড, স্তম্ভাকার এবং সংযুক্ত।
পলিপাস বা শ্লেষ্মা নাসাগলবিলকে বাধা দিতে পারে, যেমন উপরের শ্বাসযন্ত্রের সংক্রমণের কারণে এটি বন্ধ হয়ে যেতে পারে। ইউস্টেশিয়ান নালি, যা মধ্যকর্ণকে গলবিলের সাথে সংযুক্ত করে, এটির ফ্যারিঞ্জিয়াল খোলার সময় নাসাগলবিলে উম্মুক্ত হয়। ইউস্টেশিয়ান নালি খোলা এবং বন্ধ হওয়ার মাধ্যমে স্বাভাবিক পরিবেশের বায়ুমণ্ডল চাপের সাথে মধ্যকর্ণের চাপের সমতা রক্ষা করে।
নাসাগলবিলের সম্মুখবর্তী দিকটি অভ্যন্তরীণ নাসিকার মাধ্যমে অনুনাসিক গহ্বরের সাথে যোগাযোগ করে। এর পার্শ্বীয় প্রাচীরের উপর রয়েছে ইউস্টেশিয়ান নালির ফ্যারেঞ্জিয়াল মুখ, যা কিছুটা ত্রিভুজাকার আকারের এবং দৃঢ় বিশিষ্টতার সাথে আবদ্ধ, টরাস টিউবারিয়াস বা কুশন, যা টিউবটির কার্টেজের মধ্যবর্তী প্রান্ত দ্বারা প্রদাহিত করে যা শ্লৈষ্মিক ঝিল্লিকে উন্নীত করে। তরূণাস্থি উম্মুক্ত হওয়ার স্থান থেকে দুটি ভাঁজ উত্থিত হয়:
মুখগলবিল
HACEK জীব (Haemophilus, Actinobacillus actinomycetemcomitans, Cardiobacterium hominis, Eikenella corrodens, Kingella) মুখগলবিলীয় উদ্ভিদকূলের অংশ, যা ধীরে ধীরে বৃদ্ধি পায়, কার্বন ডাই-অক্সাইড সমৃদ্ধ বায়ুমণ্ডল পছন্দ করে এবং বিশেষত ছোট বাচ্চাদের মধ্যে এন্ডোকার্ডিয়াল সংক্রমণের ক্ষমতা ধারণ করে। ফুসোব্যাকটেরিয়াম একটি রোগজীবাণু।
ল্যারিঞ্জোফেরিঙ্কস
ল্যারিঞ্জোফেরিঙ্কস (লাতিন: পার্স ল্যারেঞ্জিয়া ফ্যারিঙ্গিস), যা হাইপোফেরিঙ্কস নামেও পরিচিত; এটি গলবিলের লেজের মত অংশ, যা খাদ্যনালীর সাথে গলবিলের সংযোগ স্থাপন করে। এটি এপিগ্লোটিসের নিচে অবস্থিত এবং এই সাধারণ পথটি শ্বসন (ল্যারিঞ্জিয়াল) এবং পাচন (খাদ্যনালী) পথে বিভক্ত হওয়ার স্থানে প্রসারিত। এই প্রান্তে ল্যারিঞ্জোফেরিঙ্কস পশ্চাদ্বর্তী হয়ে খাদ্যনালীতে অবিচ্ছিন্ন থাকে। খাদ্যনালী পাকস্থলীতে খাদ্য ও তরল বহন করে; বায়ু সম্মুখবর্তী নালিকায় প্রবেশ করে। গলধকরন করার সময়, খাবার সঠিক পথে যেতে থাকে এবং বায়ুর পথ অস্থায়ীভাবে বন্ধ হয়ে যায়। মোটামুটি চতুর্থ এবং ষষ্ঠ সারভাইকাল কশেরুকার মধ্যে অবস্থিত অঞ্চলের সাথে মিল রেখে ল্যারিঞ্জোফেরিঙ্কসের উচ্চতর সীমানা হায়ড অস্থির স্তরে থাকে। ল্যারিঞ্জোফেরিঙ্কসে তিনটি প্রধান স্থান রয়েছে: পিরিফর্ম সাইনাস, পোস্টক্রিকয়েড অঞ্চল এবং পশ্চাদ্বর্তী ফেরেঞ্জিয়াল প্রাচীর। উপরে মুখগলবিলের মতো ল্যারিঞ্জোফেরিঙ্কস খাদ্য এবং বায়ুর জন্য একটি উত্তরণ পথ হিসাবে কাজ করে এবং একটি স্তরিত স্কোয়ামাস এপিথেলিয়াম দিয়ে সারিবদ্ধ থাকে। এটি ফেরেঞ্জিয়াল প্লেক্সাস দ্বারা উদ্ভূত হয়।
ল্যারিঞ্জোফেরিঙ্কসের ভাস্কুলার সরবরাহের মধ্যে রয়েছে ঊর্ধ্ব থাইরয়েড ধমনী, লিঙ্গুয়াল ধমনী এবং ঊর্ধ্বগামী ফেরেঞ্জিয়াল ধমনী। প্রাথমিক স্নায়বিক সরবরাহ ভেগাস এবং গ্লসোফেরেঞ্জিয়াল স্নায়ু উভয় থেকেই। ভেগাস স্নায়ু "আর্নল্ডের স্নায়ু" নামে পরিচিত একটি অরিকুলার শাখা সরবরাহ করে যা বাহ্যিক শ্রাবণ নল সরবরাহ করে, এজন্য ল্যারিঞ্জোফেরেঞ্জিয়াল ক্যান্সারের ফলে কানের ব্যথা হতে পারে। এই স্নায়ু কানের কাশি রিফ্লেক্সের জন্যও দায়ী, যাতে কানের নলে উদ্দীপনার ফলে কাশি হয়।
ক্রিয়াকৌশল
গলবিল মুখ থেকে খাদ্যনালীতে খাদ্য স্থানান্তর করে। এটি অনুনাসিক এবং মুখ গহ্বর থেকে বায়ুকে স্বরযন্ত্রে স্থানান্তরিত করে। এটি মানুষের বাকশক্তির জন্যও ব্যবহৃত হয়; ফেরেঞ্জিয়াল ব্যঞ্জনবর্ণ এখানে উৎপন্ন হয়।
প্রদাহ
ফ্যারেঞ্জাইটিস বা গলবিলের প্রদাহ হলো গলার ব্যথাজনিত প্রদাহ।
গলবিলের ক্যান্সার
ফেরেঞ্জিয়াল ক্যান্সার হলো এমন ক্যান্সার যা ঘাঢ় এবং/অথবা গলায় উদ্ভূত হয়
ওয়ালডিয়ারের টনসিলার রিং
ওয়ালডায়ারের টনসিলার রিং একটি শারীরবৃত্তীয় শব্দ যা সম্মিলিতভাবে গলবিলে লিম্ফয়েড টিস্যুগুলির বলয়াকার বিন্যাস বর্ণনা করে। ওয়ালডায়ারের রিংটি নাসো এবং অরোফেরিক্সকে ঘিরে ফেলেছে, এর কয়েকটি টনসিলার টিস্যু উপরে রয়েছে এবং কিছু নরম তালুর নীচে রয়েছে (এবং মৌখিক গহ্বরের পিছনে)। এটা বিশ্বাস করা হয় যে ওয়াল্ডায়ারের রিংটি বায়ু এবং খাদ্য প্যাসেজগুলিতে অণুজীবদের আক্রমণকে বাধা দেয় এবং এটি শ্বাসকষ্ট এবং প্রাথমিক ব্যবস্থাগুলির প্রতিরক্ষা ব্যবস্থায় সহায়তা করে।
ব্যুৎপত্তি
ইংরেজি pharynx শব্দটি গ্রিক শব্দ φάρυγξ phárynx থেকে উদ্ভূত, যার অর্থ "গলা"। এর বহুবচন হলো pharynges বা pharynxes, এবং এর বিশেষণ রুপ হলো pharyngeal ( বা )।
অন্যান্য মেরুদণ্ডীতে
সমস্ত মেরুদণ্ডীদের একটি গলবিল থাকে, যা খাদ্য গ্রহণ এবং শ্বসন উভয় ক্ষেত্রেই ব্যবহৃত হয়। মাথার পাশের দিকের ছয় বা আরও বেশি আউটপোকেটিংয়ের একটি ক্রমের মাধ্যমে সমস্ত মেরুদণ্ডীদের মধ্যে এর বিকাশ ঘটে। এই আউটপোকেটিংগুলি হলো ফ্যারেঞ্জিয়াল খিলান এবং এগুলি কঙ্কাল, পেশী এবং সংবহনতন্ত্রের বিভিন্ন কাঠামোর বিকাশ ঘটায়। মেরুদণ্ডীদের মধ্যে গলবিলের কাঠামো বিভিন্ন ধরনের হয়। এটি কুকুর, ঘোড়া এবং রোমন্থক প্রাণীর মধ্যে পৃথক। কুকুররে একটি একক নালী নাসাগলবিলকে অনুনাসিক গহ্বরের সাথে সংযুক্ত করে। টনসিলগুলি একটি কমপ্যাক্ট ভর যা গলবিলের লুমেন থেকে দূরে নির্দেশিত। ঘোড়ায় শ্রাবণ নলটি গুতুরাল থলিতে উম্মুক্ত হয় এবং টনসিলগুলি ছড়িয়ে পড়ে এবং সামান্য উত্থিত হয়। ঘোড়া মুখের মাধ্যমে শ্বাস নিতে পারে না কারণ রোস্টাল এপিগ্লোটিসের মুক্ত শীর্ষ সাধারণ ঘোড়ার নরম তালুতে পৃষ্ঠদেশীয় হয়ে থাকে। রোমন্থক প্রাণীদের টনসিলগুলি একটি কমপ্যাক্ট ভর যা গলবিলের লুমেনের দিকে নির্দেশিত।
ফেরেঞ্জিয়াল খিলান
ফেরেঞ্জিয়াল খিলানগুলি মেরুদণ্ডীদের বৈশিষ্ট্যযুক্ত বৈশিষ্ট্য যার উৎস কর্ডাটার মাধ্যমে বেসাল ডিউটারোস্টোমে পাওয়া যায় যারা ফেরেঞ্জিয়াল যন্ত্রের এন্ডোডার্মাল আউটপোকেটিংগুলি বহন করে। জিন এক্সপ্রেশন এর অনুরূপ নিদর্শনগুলি অ্যাম্ফিওক্সি এবং হেমিকর্ডাটার উন্নয়নশীল গলবিলে শনাক্ত করা যায়। যদিও, মেরুদণ্ডীদের গলবিল অনন্য, কারণ এটি নিউরাল ক্রেস্ট কোষগুলির অবদানের মাধ্যমে অন্তঃকঙ্কাল সমর্থনকে জন্ম দেয়।